Κατάλογος κομήτων του Αλμπόν και του Βιενουά

Οι κόμητες του Αλμπόν (γαλλ.: comtes d'Albon) ήταν μέλη ευγενών του Μεσαίωνα στη σημερινή νοτιο-ανατολική Γαλλία. Ο Γκιγκ Δ΄ κόμης του Αλμπόν (απεβ. 1142) είχε το παρωνύμιο ο Δελφίνος (le Dauphin, δηλ. το δελφίνι). Το επίθετό του μετατράπηκε σε τίτλο μεταξύ των διαδόχων του. Μέχρι το 1293 τα διάφορα εδάφη που κυβερνούσαν οι κόμητες του Αλμπόν, η παλαιά κομητεία του Αλμπόν λατιν.: comitatus Albionis), έγιναν γνωστά ως Δελφινάτο του Βιενουά (γαλλ.:Dauphiné of Viennois, λατιν.: Dalphinatus Viennensis). Οι τίτλοι και τα εδάφη ήταν μέρος της Αγίας Ρωμαϊκής Αυτοκρατορίας της Γερμανίας από το 1032. Πέρασαν στον Φίλιππο ΣΤ΄ της Γαλλίας το 1349, που καθόρισε ότι ο εκάστοτε διάδοχος του Γαλλικού στέμματος θα φέρει τον τίτλο δελφίνος (dauphin) και θα είναι προσωπικός κάτοχος των εδαφών και των τίτλων. Με όρο του αυτοκράτορα, το Δελφινάτο δεν μπορούσε να ενωθεί με τη Γαλλία. Όταν ο βασιλιάς της Γαλλίας δεν είχε γιο, θα κυβερνούσε προσωπικά το Δελφινάτο χωριστά, ως δελφίνος (κόμης). Έτσι, η επαρχία παρέμεινε τυπικά στη Γερμανία ακόμη και μετά το 1349, και διοικείτο από τη Γαλλία μέχρι την πρώιμη σύγχρονη περίοδο. Ενσωματώθηκε στη Γαλλία de facto με την άνοδο του απολυταρχισμού, τον 17ο αι. από τον Λουδοβίκο ΙΑ΄.

 Γκιγκ Α΄ του Αλμπόν, ο Γηραιός (π. 1000–1070), κόμης στα Ουζάν, Γκεζιβωντάν και Μπριανσοναί, κύριος του πύργου του Αλμπόν, κυβέρνησε μέχρι το 1070. Γκιγκ Β΄ του Αλμπόν, ο Παχύς (π. 1020–1079), κόμης του Γκεζιβωντάν και Μπριανσοναί, κύριος του πύργου του Αλμπόν, κυβέρνησε το διάστημα 1070–1079. Γκιγκ Γ΄ του Αλμπόν, ο (1ος) Κόμης (π. 1050–1133), ο πρώτος κόμης του Aλμπόν (το νότιο τμήμα της αρχαίας κομητείας του Βιέν· το βόρειο τμήμα παραχωρήθηκε στον πρώτο κόμη της Σαβοΐας), κυβέρνησε το 1079–1133. Γκιγκ Δ΄ του Αλμπόν, ο Δελφίνος (π. 1095–1142), κόμης του Aλμπόν, κυβέρνησε το 1133–1142. Ο Ροβέρτος Ε΄ κόμης του Ωβέρν νυμφεύτηκε τη μαρκησία του Αμπόν, κόρη του Γκιγκ Δ΄. Οι απόγονοί τους υιοθέτησαν τον τίτλο του δελφίνου του Ωβέρν, που χρησιμοποιήθηκε από κάποιους ως οικογενειακό όνομα. Γκιγκ Ε΄ του Αλμπόν (π. 1120–1162), κόμης των Αλμπόν και Γκρενόμπλ, δελφίνος του Βιενουά, κυβέρνησε το 1142–1162. Βεατρίκη του Αλμπόν (1161–1228), δελφίνη του Βιενουά, κόμισσα των Αλμπόν, Γκρενόμπλ, Ουαζάν και Μπριανσόν, κυβέρνησε το 1162–1228, παντρεύτηκε τον Ούγο Γ΄ των Καπετιδών δούκα της Βουργουνδίας (του Οίκου της Βουργουνδίας) Γκιγκ ΣΤ΄ του Βιενουά (1184–1237), δελφίνος του Βιενουά, κόμης των Aλμπόν, Γκρενόμπλ, Oυαζάν και Μπριανσόν, κυβέρνησε το 1228–1237. Γκιγκ Ζ΄ του Βιενουά (π. 1225–1269), δελφίνος του Βιενουά, κόμης των Aλμπόν, Γκρενόμπλ, Oυαζάν, Μπριανσόν, Eμπρύν και Γκαπ, γιος του, κυβέρνησε το 1237–1269. Ιωάννης Α΄ του Βιενουά (1263–1282), δελφίνος του Βιενουά, κόμης του Αλμπόν, Γκρενόμπλ, Oυαζάν, Μπριανσόν και Eμπρύν, κυβέρνησε το 1269–1282. Άννα του Βιενουά (1255–1298), δελφίνη του Βιενουά, κόμισσα του Aλμπόν, παντρεύτηκε τον Ουμβέρτο, βαρόνο του Λα Τουρ ντυ Πεν. Ουμβέρτος Α΄ του Βιενουά (π. 1240–1307), βαρόνος του Λα Τουρ-ντυ-Πεν, δελφίνος του Βιενουά και κόμης του Aλμπόν, κυβέρνησε το 1282–1307. Ιωάννης Β΄ του Βιενουά (1280–1318), βαρόνος του Λα Τουρ-ντυ-Πεν, δελφίνος του Βιενουά, κυβέρνησε το 1307–1318. Γκιγκ Η΄ του Βιενουά (1309–1333), δελφίνος του Βιενουά, κυβέρνησε το 1318–1333. Ουμβέρτος Β΄ του Βιενουά (1312–1355), δελφίνος του Βιενουά, κυβέρνησε το 1333–1349.Ο Ουμβέρτος Β΄ πώλησε τα εδάφη και τους τίτλους του στον Φίλιππο ΣΤ΄ των Βαλουά βασιλιά της Γαλλίας. Κάρολος Α΄ του Βιενουά (1338–1380), εγγονός του Φιλίππου ΣΤ΄, δελφίνος του Βιενουά, κόμης των Ντιουά και Βαλεντινουά, δούκας της Νορμανδίας, κυβέρνησε το δοφινάτο ως ο 1ος δελφίνος της Γαλλίας (1350–1364). Κυβέρνησε το δελφινάτο ως Κάρολος Ε΄ της Γαλλίας (1364-1368). Κάρολος Β΄ του Βιενουά (1368-1422), γιος του προηγουμένου, δελφίνος του Βιενουά, κόμης των Ντιουά και Βαλεντινουά, κυβέρνησε το δελφινάτο ως 2ος δελφίνος της Γαλλίας (1368-1380). Κυβέρνησε το δελφινάτο ως Κάρολος ΣΤ΄ της Γαλλίας το (1380–1386) και ξανά το (1386–1392). Είχε πέντε γιους: Κάρολος Γ΄ του Βιενουά (1386), γιος του Καρόλου Β΄/ΣΤ΄, δελφίνος του Βιενουά, κόμης των Ντινουά και Βαλεντινουά, κυβέρνησε το δελφινάτο ως 3ος δελφίνος της Γαλλίας (1386). Κάρολος Δ΄ του Βιενουά (1392-1401), γιος του Καρόλου Β΄/ΣΤ΄, δελφίνος του Βιενουά, κόμης των Ντιουά και Βαλεντινουά, δούκας του Γκυγιέν, κυβέρνησε το δελφινάτο ως 4ος δελφίνος της Γαλλίας (1392-1401). Λουδοβίκος Α΄ του Βιενουά (1397–1415), γιος του Καρόλου Β΄/ΣΤ΄, δελφίνος του Βιενουά, κόμης των Ντιουά και Βαλεντινουά, δούκας του Γκυγιέν, κυβέρνησε το δελφινάτο ως 5ος δελφίνος της Γαλλίας (1401–1415). Ιωάννης Γ΄ του Βιενουά (1398–1417), γιος του Καρόλου Β΄/ΣΤ΄, δελφίνος του Βιενουά, κόμης των Ντιουά και Βαλεντινουά, δούκας του Τουρέν, κυβέρνησε το δελφινάτο ως 6ος δελφίνος της Γαλλίας (1415–1417). Κάρολος Ε΄ του Βιενουά (1403-1461), γιος του Καρόλου Β΄/ΣΤ΄, δελφίνος του Βιενουά, κόμης των Ντιουά, Βαλεντινουά και Ποντιέ, κυβέρνησε το δελφινάτο ως 7ος δελφίνος της Γαλλίας (1417-1422). Κυβέρνησε το δελφινάτο ως Κάρολος Ζ΄ της Γαλλίας (1422-1423, de facto 1457-1461). Λουδοβίκος Β΄ του Βιενουά (1423-1483), γιος του προηγουμένου, δελφίνος του Βιενουά, κόμης του Ντιουά και Βαλεντουά, κυβέρνησε το δελφινάτο ως 8ος δελφίνος της Γαλλίας (1423-1461). Κυβέρνησε το δελφινάτο ως Λουδοβίκος ΙΑ΄ της Γαλλίας (1461–1466). δελφίνος της Γαλλίας δελφίνος του Ωβέρν